CELEX: 32017R1533
Language: sk
Date: 2017-09-08 00:00:00
Title: Delegované nariadenie Komisie (EÚ) 2017/1533 z 8. septembra 2017, ktorým sa mení delegované nariadenie (EÚ) 2017/1165, pokiaľ ide o dočasné mimoriadne podporné opatrenia pre výrobcov v odvetví broskýň a nektáriniek v Grécku, Španielsku a Taliansku

9.9.2017   
            
            
               SK
            
            
               Úradný vestník Európskej únie
            
            
               L 233/1
            
         DELEGOVANÉ NARIADENIE KOMISIE (EÚ) 2017/1533
   z 8. septembra 2017,
   ktorým sa mení delegované nariadenie (EÚ) 2017/1165, pokiaľ ide o dočasné mimoriadne podporné opatrenia pre výrobcov v odvetví broskýň a nektáriniek v Grécku, Španielsku a Taliansku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 219 ods. 1 v spojení s článkom 228,
   keďže:
   
               (1)
            
            
               Od 3. do 8. augusta 2017 niektoré členské štáty a zainteresované strany informovali Komisiu o vážnom narušení trhu v sektore broskýň a nektáriniek z dôvodu vysokej úrovne výroby a zásob, najmä v Grécku, Španielsku a Taliansku. Zásoby broskýň a nektáriniek v Španielsku predstavujú 87 000 ton, pričom 50 % broskýň ešte nebolo začiatkom augusta nazbieraných. Zásoby broskýň a nektáriniek v Taliansku predstavujú 130 000 ton, pričom 30 % produktov treba ešte nazbierať.
            
         
               (2)
            
            
               Od ruského zákazu dovozu ovocia a zeleniny z Únie v roku 2014 sa výrobcovia snažili nájsť alternatívne vývozné trhy. Vývoz do Bieloruska, ktoré je v súčasnosti prvou destináciou vývozu broskýň a nektáriniek počas obdobia zberu, však od roku 2015 klesol o 25 %. Vývoz je ešte silnejšie ovplyvnený od 1. júla 2017, keď členské krajiny Euroázijskej hospodárskej únie, najmä Bielorusko, zaviedli sanitárne a rastlinolekárske opatrenia. Okrem toho je vývoz do tretích krajín vo všeobecnosti náročný pre charakter týchto produktov podliehajúcich skaze.
            
         
               (3)
            
            
               Kombinácia týchto okolností ovplyvňuje ceny. Podľa dostupných údajov je situácia na trhu (a hlavne ceny) veľmi podobná situácii v roku 2014, keď Rusko zaviedlo embargo.
            
         
               (4)
            
            
               Španielsko a Taliansko potvrdili, že organizácie výrobcov už zaviedli opatrenia na predchádzanie krízam a krízové riadenie v rámci svojich operačných programov a využili dočasné mimoriadne podporné opatrenia stanovené v delegovanom nariadení Komisie (EÚ) 2017/1165 (2). V rámci súčasných programov preto už nie je žiaden manévrovací priestor na stiahnutie ďalších množstiev z trhu.
            
         
               (5)
            
            
               Trh v sektore broskýň a nektáriniek je týmito súčasnými okolnosťami vážne narušený a táto situácia alebo jej účinky na trh budú pravdepodobne pokračovať alebo sa zhoršovať, pričom bežné opatrenia na predchádzanie krízam a krízové riadenie stanovené v nariadení (EÚ) č. 1308/2013 sa javia ako nedostatočné.
            
         
               (6)
            
            
               Hoci toto narušenie trhu je len nepriamo spojené s ruským embargom, je z praktických dôvodov a v záujme zjednodušenia vhodné použiť existujúci systém stanovený v delegovanom nariadení (EÚ) 2017/1165.
            
         
               (7)
            
            
               V záujme dosiahnutia dostatočného vplyvu na stabilizáciu trhu by sa mali množstvá broskýň a nektáriniek stanovené v delegovanom nariadení (EÚ) 2017/1165 pre výrobcov v Grécku, Španielsku a Taliansku strojnásobiť.
            
         
               (8)
            
            
               Delegované nariadenie (EÚ) 2017/1165 by sa preto malo zodpovedajúcim spôsobom zmeniť.
            
         
               (9)
            
            
               S cieľom dosiahnuť okamžitý vplyv na trh a prispieť k stabilizácii cien počas hlavného obdobia zberu by sa toto nariadenie malo uplatňovať retroaktívne od dátumu, keď bola Komisia o tejto situácii oficiálne a fakticky informovaná, konkrétne od 3. augusta 2017,
            
         PRIJALA TOTO NARIADENIE:
   Článok 1
   Zmena delegovaného nariadenia (EÚ) 2017/1165
   Príloha I k delegovanému nariadeniu (EÚ) 2017/1165 sa nahrádza textom uvedeným v prílohe k tomuto nariadeniu.
   Článok 2
   Nadobudnutie účinnosti a uplatňovanie
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 3. augusta 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. septembra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      (2)  Delegované nariadenie Komisie (EÚ) 2017/1165 z 20. apríla 2017, ktorým sa stanovujú dočasné mimoriadne podporné opatrenia pre výrobcov určitých druhov ovocia (Ú. v. EÚ L 170, 1.7.2017, s. 31).
   
      PRÍLOHA
      „
            PRÍLOHA I
            
               Maximálne množstvá produktov pridelené na členský štát (podľa článku 2 ods. 1)
            
            
                        (v tonách)
                     
                  
                        Členský štát
                     
                     
                        Jablká a hrušky
                     
                     
                        Slivky
                     
                     
                        Pomaranče, klementínky, mandarínky a citróny
                     
                     
                        Broskyne a nektárinky
                     
                  
                        Belgicko
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Nemecko
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Grécko
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Španielsko
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Francúzsko
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Chorvátsko
                     
                     
                        510
                     
                     
                         
                     
                     
                        850
                     
                     
                         
                     
                  
                        Taliansko
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Cyprus
                     
                     
                         
                     
                     
                         
                     
                     
                        3 060 
                     
                     
                         
                     
                  
                        Holandsko
                     
                     
                        5 865 
                     
                     
                         
                     
                     
                         
                     
                     
                         
                     
                  
                        Rakúsko
                     
                     
                        510
                     
                     
                         
                     
                     
                         
                     
                     
                         
                     
                  
                        Poľsko
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Portugalsko
                     
                     
                        935
                     
                     
                         
                     
                     
                         
                     
                     
                         
                     
                  “